съответствие с целта на лицензията и съгласно посоченото в известието относно лицензиите за внос и износ на земеделски продукти (17).
 6. Органът, който издава лицензията, не приема заявления, които не отговарят на приложимите в Съюза правила. Той издава лицензията незабавно, като ползва приетата информация, попълнена от заявителя, и я допълва, както е посочено в известието относно лицензиите за внос и износ на земеделски продукти. На лицензиите на хартиен носител издаващите лицензията органи потвърждават издаването с подпис, печат или релефен печат. Електронните лицензии се удостоверяват в съответствие със стандартите, посочени в параграф 1.
 Член 3
 Срокове
 1. Чрез дерогация от член 5 от Регламент (ЕИО, Евратом) No 1182/71 на Съвета (18) датата на подаване на заявлението за издаване на лицензия се счита за работния ден, в който то е получено от издаващия лицензиите орган, при условие че е получено не по-късно от 13:00 часа брюкселско време.
 Заявление, получено след 13:00 часа брюкселско време в работен ден, се смята за подадено в първия работен ден след деня, в който то действително е било получено.
 2. Искане за отмяна на заявлението за лицензия може да се подаде в електронен или писмен вид и органът, който издава лицензията, трябва да го получи до 13:00 часа брюкселско време в деня, в който заявлението е получено.
 3. Когато в настоящия регламент се посочва срок за процедурите и датата на начало или край е събота, неделя или официален празник, както е определено в Регламент (ЕИО, Евратом) No 1182/71:
 а)
 приложимата дата на начало е следващият работен ден в 00:00 часа, като се взема предвид официалното работно време на органа;
 б)
 чрез дерогация от член 3, параграф 2, буква б) и член 4 от посочения регламент приложимият краен срок е на следващия работен ден и до 13:00 часа брюкселско време.
 Първа алинея се прилага за официалните национални и регионални празници, надлежно публикувани от държавата членка, в зависимост от случая.
 Член 4
 Регистрационен и идентификационен номер на икономическите оператори
 1. Регистрационният и идентификационен номер на икономическите оператори (EORI номер), записан на заявителя, титуляря или правоприемника съгласно член 9 от Регламент (ЕС) No 952/2013, се вписва в клетка 4 или, според случая, в клетка 6 от заявлението и лицензията.
 Заявителите или органите, които издават лицензии, могат, въз основа на инструкции на национално равнище, да посочат EORI номера на заявителя, титуляря или правоприемника в клетка 20, при условие че името или идентификационният номер в клетка 4 или клетка 6 препращат към EORI номера в клетка 20.
 2. Когато митнически представител обявява продукти за допускане за свободно обращение или за износ, както е посочено в член 18 от Регламент (ЕС) No 952/2013, се посочва EORI номерът на титуляря или правоприемника в съответното поле за данни в електронната митническа декларация.
 Член 5
 Размер на обезпечението
 1. Когато се изисква обезпечение в съответствие с член 4, параграф 1 от Делегиран регламент (ЕС) 2016/1237 (Лицензии), неговият размер се определя съгласно посоченото в приложение II към настоящия регламент.
 2. Когато сумите, които трябва да се внесат по лицензии, са резултат от превръщането на евро в национална